burgasdotpro/wikipedia huggingface dataset:
Vojtech Hatala

Prof. JUDr. Vojtech Hatala, CSc. (* 17. apríl 1930, Trnava – † 21. november 1985, Bratislava) bol významný slovenský právnik, pedagóg a vedec. Ide o univerzitného profesora trestného práva, priekopníka a zakladateľa teórie trestného práva, trestnoprávnej vedy a kriminológie na Slovensku, ktorý napísal viac ako 80 odborných štúdií a popularizačných článkov. Ako jediný na Slovensku rozpracoval kriminologickú teóriu motívu trestného činu. Angažoval sa za modernizáciu trestného práva a v jej rámci za zrušenie trestu smrti. Od roku 1961 predseda vedeckého kolégia Slovenskej akadémie vied, člen vedeckého kolégia ČSAV, predseda vedeckej rady Právnickej fakulty Univerzity Komenského a člen vedeckej rady Univerzity Komenského. V rokoch 1967 – 1969 pôsobil ako dekan Právnickej fakulty Univerzity Komenského. Vojtech Hatala je tiež spoluautorom ústavného zákona o súdoch a prokuratúrach a ústavného zákona o československej federácii. V decembri 1969 na protest proti politickému vývinu v Česko-Slovensku po auguste 1968 sa vzdal poslaneckého mandátu Slovenskej národnej rady a funkcie predsedu Ústavnoprávneho výboru Snemovne národov Federálneho zhromaždenia ČSSR, za čo bol následne zbavený všetkých pedagogických a vedeckých funkcií a odstránený z verejného spoločenského života. V rokoch 1972 – 1985 vedecky pracoval vo Výskumnom ústave detskej psychológie a patopsychológie. Počas normalizácie bol až do konca života proskribovaný a prenasledovaný komunistickou ŠtB ako „nepriateľská osoba“ pod krycím menom „DEMOKRAT“.
V rámci rehabilitácie (in memoriam) mu bol v Prahe zostavený a v roku 2011 vydaný súbor jeho nepublikovaných vedeckých štúdií a v roku 2012 mu bolo zásluhou predsedníčky vlády SR Ivety Radičovej udelené štátne vyznamenanie Rad Ľudovíta Štúra II. triedy. Právnická fakulta Univerzity Komenského v Bratislave mu v roku 2012 vydala „Poctu“.
Honolulu Bahamy (singel)

„Honolulu Bahamy“ je piaty a zároveň posledný singel z platinového albumu "Exoterika" speváka Mira Jaroša. Pieseň je duetom s Robom Miklom.
Vznik.
Pieseň napísali Janko Sikora a Bohuš Zábojník. S menšou textovou úpravou ho spevák prespieval s Robom Miklom. Nahrávka so sexuálnym podtextom rádiá nezaujala, na hudobnej stanici Music Box sa však v lete 2006 často hrávala. 
Videoklip.
K singlu vznikol kontroverzný videoklip, ktorého kameramanom bol Roman Šustek. Ženy na obojkoch, bordelmama, polonahé slečny dráždia Roba a Mira pri bazéne. V závere klipu všetci končia v bazéne a Mikla nič netušiacemu Jarošovi dáva francúzsky bozk. Klip vznikol vo farebnej i čiernobielej verzii a niektoré televízie ho odmietli kvôli kontroverznému obsahu odvysielať. 
Hranie v rádiách.
V 36. týždni roku 2006 sa stala 40. najhranejšou slovenskou skladbou v slovenských rádiách.
Kohút (potok)

Kohút je potok v južnej časti okresu Sabinov. Je pravostranným prítokom Torysy, meria a je tokom VI. rádu.
Pramení v geomorfologickom celku Bachureň severozápadne od sedla pod Kohútom () v nadmorskej výške asi . Potok najprv tečie severným smerom, vstupuje do Šarišského podolia v Spišsko-šarišskom medzihorí a následne sa stáča na severovýchod. Pri vstupe do obce Jakubova Voľa sa stáča na sever a v strede obce opäť na severovýchod. Severovýchodne od obce sa v nadmorskej výške cca vlieva do Torysy.
Freiburg

Freiburg je meno nasledujúcich miest a obcí:
Fribourg

Fribourg môže byť:
Jozef Šebo

Jozef Šebo môže byť:
Slovensko na Eurovision Song Contest 2010

Slovensko v roku 2009 potvrdilo účasť na Eurovision Song Contest 2010. Slovensko bolo prvé z krajín, ktoré sa do súťaže prihlásili.
V období 22. januára 2010 - 7. februára 2010 odsúťažia vybraní 60 účastníci v šiestich štvťfinálových kolách. Z každého z týchto kôl diváci pomocou SMS hlasovania vyberú štyroch postupujúcich. V nedeľu 14. februára a 21. februára prebehlo prvé a druhé semifinálové kolo, kde v každom kole súťažili dvanásti účinkujúci, z ktorých potom v každom kole vybrali šiestich postupujúcich. Dňa 27. februára 2010 dvanásti súťažiaci postupujúci z prvého a druhého semifinále budú súťažiť v slovenskom finále.
1. štvrťfinále - 22. január 2010.
Poradie sa zmenilo po zistení, že pieseň skupiny Hrdza bola interpretovaná pred 1. októbrom 2009. Skupinu preto zo súťaže diskvalifikovali. Poradie po vylúčení skupiny Hrdza sa posunulo o jednu priečku nahor.
4. štvrťfinále - 31. január 2010.
Zo súťaže bola vylúčená speváčka Barbora Šulíková, pretože pieseň, ktorú spievala bola verejne prezentovaná pred 1. októbrom 2009, čo pravidlá nedovoľujú. 
2. semifinále - 21. február 2010.
Počas súťaže sa vyžrebovalo poradie spievania vo finále.
1. FC Košice

1. FC Košice bol jeden z najúspešnejších slovenských futbalových klubov.
Vznikol 12. júna 1992 zlúčením dvoch košických klubov VSŽ a "Jednota VSS". Už v prvej sezóne vyhral 1. SNL, Slovenský aj Československý pohár. Po Slovane ako druhý získal slovenský ligový titul. Ako prvé slovenské družstvo postúpil do skupinovej fázy Ligy majstrov. Pre finančné problémy po 10 rokoch vypadol z 1. ligy a o ďalší rok aj z 2. ligy, čo bol vlastne koniec klubu. Po sezóne sa zlúčil s FC Steel Trans Ličartovce.
Športové úspechy.
Slovenská liga
Slovenský Superpohár
Slovenský pohár
Československý pohár
Joseph Keller

Joseph Bishop Keller (* 31. júl 1923, Paterson, New Jersey, USA – † 7. september 2016, Palo Alto, Kalifornia, USA) bol americký matematik, známy najmä vďaka svojej práci v oblasti aplikovanej matematiky, predovšetkým v tzv. geometrickej teórii difrakcie (GTD).
Bol nositeľom Wolfovej ceny za matematiku (1996/7) a A. C. Eringen Medal (1981).
Jakov Grigorievič Sinaj

Jakov Grigorievič Sinaj () (* 21. september 1935, Moskva, Rusko, vtedy Ruská SSR, ZSSR) je ruský matematik. Je známy predovšetkým vďaka svojej práci v oblastiach dynamických systémov, matematickej fyziky a teórie pravdepodobnosti. Jeho práca otvorila nové súvislosti medzi teóriami deterministických (dynamických) systémov a pravdepodobnostných (stochastických) systémov. Je nositeľom veľkého množstva vedeckých ocenení, okrem iného aj Wolfovej ceny za matematiku (1996/7).
Burgundský králik

Burgundský králik (francúzsky "Lapin Fauve de Bourgogne") je stredne veľké plemeno králikov pôvodom z Francúzska. Uznané bolo roku 1919, do Česko-Slovenska bolo, s cieľom chovať na farmách, dovezené v roku 1970. Váži 4,25 až . Základná farba je žltočervená, spodná časť pysku a brucha je biela alebo krémová.
Welsh Open 2010

Welsh Open 2010 je snookrový turnaj, ktorý sa konal 25. januára – 31. januára 2010 pod názvom "Totesport.com Welsh Open" v Newport Centre v Newporte, Wales. 
Toto bolo po prvýkrát, čo bol Welsh Open sponzorovaný stávkovou spoločnosťou Totesport.com.
John Higgins vyhral vo finále 9-4 nad Alim Carterom, ktorý obhajoval titul z roku 2009, kedy vo finále porazil Joa Swaila 9-5.
Kvalifikácia.
Kvalifikácia sa uskutočnila 19. januára – 22. januára 2010 v Pontin's Centre, Prestatyn, Wales.
Arzén (rozlišovacia stránka)

Arzén môže byť:
Arzén (hudobná skupina)

Arzén je slovenská rocková skupina založená roku 1983.
História.
Skupina Arzén je na slovenskej hudobnej scéne prítomná už dve desaťročia a v roku 2008 oslávila svoje ťažko neuveriteľné 25. narodeniny. Korene skupiny siahajú do polovice 80. rokov minulého storočia, pričom začínala ako heavymetalové zoskupenie. Od tej doby sa veľa zmenilo, kapela prešla mnohými personálnymi zmenami, ale poctivé jadro a rockový zvuk ostali skupine dodnes.
V roku 1995 formácia mapuje svoje päťročné úsilie a vydáva Demo výber 90 – 95. O tri roky neskôr (1998) vychádza debutové CD pod názvom Arzén. To sa už tvorba skupiny uberá svojou vlastnou cestou; ovplyvnená je terchovským folklórom a tieto prvky vkladá do svojej pôvodnej tvorby. Známa bola spolupráca s ľudovou hudbou bratov Muchovcov, ktorá s ňou nahrala pieseň „Boli to ručičky...“ Následne bol k skladbe nakrútený aj videoklip. Arzén a Muchovci odohrali množstvo koncertov, prezentovali sa v médiách a na rôznych podujatiach. Spojenie rocku a folklóru ukázalo skupine novú cestu a v roku 2000 vychádza jej druhé CD Ešte raz... K spolupráci na tejto platni si hudobníci tentoraz prizvali progresívnu terchovskú folklórnu skupinu Nebeská muzika. Vznikla tak zaujímavá kooperácia a fúzia ponúka už klasickú rockovú hudbu s folklórnymi motívmi, ale v akustickej verzii. Spolupráca s Nebeskou muzikou pokračuje dodnes a skupiny sporadicky aj koncertujú. 
Hoci z pohľadu Arzénu tvorí žánrové gro spojenie rocku a folklóru, skupina má aj inú hudobnú tvár. Ide o vlastné rockové skladby s pôvodnými textmi, ale aj textmi iných autorov. Kapela sa tiež venuje zhudobňovaniu básní od slovenských autorov (P. Ušák Oliva, Ján Frátrik, Ján Smrek, Andrej Žarnov, Marián Grupač a iní). Napríklad titulný text k CD Zhasínania napísal spisovateľ M. Grupač. S týmto programom sa Arzén realizuje najmä na rozličných vernisážach, seminároch, výstavách... Naznačené hudobné spojenia, či už básnické, rockové alebo folklórne, môžete počuť na všetkých albumoch skupiny. Výnimku tvorí CD Na skle maľované, keď Arzén dostal ponuku nahrať a prearanžovať známy muzikál „na vlastný obraz“. Vzniklo to vďaka významnému vkladu dvoch protagonistov kapely, a to speváka Jara Gaža, ktorý hrá v predstavení Mestského divadla v Žiline titulnú postavu Jánošíka, a gitaristu Paľa Cabadaja, ktorý sa zas pod muzikál podpísal ako hudobný aranžér. Keďže má skupina k tomuto predstaveniu veľmi blízko, niektoré skladby využíva aj vo svojom repertoári a, samozrejme, hráva ich tiež na koncertoch. 
V roku 2008 vydali chalani svoj šiesty album "S tebou či bez teba". Arzén Naďalej ostáva verný svojmu žánru a okrem balád a štylizovaných terchovských skladieb na platni možno počuť aj experimentovanie, rockový temperament alebo inštrumentálku. Skupina Arzén aktívne koncertuje a v poslednom období odohrala množstvo vystúpení na festivaloch doma i v zahraničí (USA. Poľsko, Česko, Maďarsko).
Svetový rebríček 2009/2010 (snooker)

Oficiálny svetový rebríček pre sezónu 2009/2010. Obsahuje všetkých profesionálnych snookrových hráčov zo sezóny 2008/2009, ktorí sa kvalifikovali do sezóny 2009/2010. Body sú súčtom bodov, ktoré jednotliví hráči získali v sezónach 2007/2008 a 2008/2009.
Funny Fellows

Funny Fellows je slovenská hudobná skupina založená v roku 1993.
V roku 2009 nahrali album "Jaj Zuzka, Zuzička", ktorému sa stal krstným otcom Jiří Suchý a krst bol v kaviarni v Bratislave.
Der Blaue Reiter

Modrý jazdec (nem. "Der Blaue Reiter") bol spolok expresionistických, neskôr abstraktných maliarov, ktorý založili v Mníchove v roku 1911 Vasilij Kandinsky a Franz Marc. Neskôr do spolku vstúpili aj Paul Klee, Alfred Kubin, Alexej Jawlensky, August Macke, Marianne von Werefkinová, Gabriele Münterová a iní. Spolok združoval významných nemeckých a ruských maliarov. Týchto umelcov spájal záujem o stredoveké umenie a primitivizmus, ako aj veľký záujem o francúzske umenie - fauvizmus a kubizmus.
Názov vznikol podľa rovnomenného Kandinskeho obrazu - Der Blaue Reiter (1903).
Tupolev Tu-124

Tupolev Tu-124 (v kóde NATO: „Cookpot“) bolo úzkotrupé prúdové dopravné lietadlo s krátkym doletom vyvinuté v Sovietskom zväze na konci 50. rokov 20. storočia.
Vznik a vývoj.
Lietadlo Tu-124 vychádzalo typovo zo svojho predchodcu Tu-104. Vývoj lietadla začal v roku 1959, prvý prototyp vzlietol už 29. marca 1960. O dva roky neskôr začali stroje lietať v komerčnej prevádzke. Celkovo bolo vyrobených 165 kusov všetkých verzií.
Niekoľko lietadiel bolo vyrobených aj na vojenské účely, ďalšie kusy boli na vojenské účely použité po vyradení z komerčnej civilnej prevádzky.
Služba u ČSA.
Tri stroje Tu-124V vlastnili Československé aerolínie, pre ktoré „malé Tučka“, ako boli prezývané, lietali v rokoch 1964 a 1972. Nasadzované boli na krátke a stredné európske a vnútroštátne linky.
Ryan Day

Ryan Day (* 23. marec 1980, Wales), je profesionálny hráč snookeru. Je veľmi dobrý v budovaní breakov a je jedným z hráčov, ktorý majú na svojom konte viac ako 100 century breakov .
Kariéra.
2004 - Kvalifikoval sa na Majstrovstvá sveta,kde viedol nad Johnom Higginsom 9-7 v zápase prvého kola a dokonca sa stal prvým hráčom histórie, ktorý zahral 3 century breaky v jeho prvom zápase v Crucibli, ale nakoniec prehral posledné 3 framy.
2005 - Dosiahol štvrťfinále Welsh Open. Cestou porazil Aliho Cartera a Steva Davisa. Na konci tejto sezóny skončil ako 33. vo svetovom rebríčku.
2006 - Na Majstrovstvách sveta porazil v prvom kole Joa Perryho 10-3 a v druhom kole viedol nad O'Sullivanom 9-7, no nakoniec prehral 13-10, čo malo za následok, že tesne minul posun v rebríčku do top 16.
2006/2007 - Dovtedy najúspešnejšia sezóna jeho kariéry. V roku 2006 sa dostal do štvrťfinále na Northern Ireland Trophy a v nasledujúcom roku do finále Malta Cup, kde prehral so Shaunom Murphym 4-9. Na konci sezóny skončil na pozícii 16 vo svetovom rebríčku.
2007/2008 - Na Shanghai Masters sa dostal do finále, kde viedol nad Dominicom Dalom 6-2 v popoludňajšej časti zápasu, no nakoniec prehral 10-6. V ďalších troch turnajoch vypadol vždy v druhom kole. Až na China Open dosiahol semifinále, potom čo porazil Matthewa Stevensa, Kena Dohertyho a Marka Williamsa, no nakoniec bol porazený Stephenom Maguirom 5-6. Na Majstrovstvách sveta sa po prvýkrát vo svojej kariére dostal do štvrťfinále, kde prehral so Stephenom Hendrym 13-7. Sezónu dokončil na 8.mieste v rebríčku
2008/2009 - Dosiahol finále Grand Prix, kde prehral s Johnom Higginsom. Potom však prehral v prvom kole UK Championship s Matthewom Stevensom. Opäť sa dostal do štvrťfinále Majstrovstiev sveta, kde ho porazil Mark Allen 13-11. V rebríčku sa posunul o 2 miesta vyššie a skončil 6., čím sa stal najvyššie umiestneným hráčom bez výhry v bodovanom turnaji.
Osobný život.
Ryan má manželku Lynsey, s ktorou sa oženil v lete 2008. Zosobášení boli vo Walese a medové týždne strávili na Kréte. Majú spolu dcéru Francescu, ktorá sa narodila v roku 2006.
Úspechy.
Vyhral dva nebodované turnaje:
Dramatikz

Dramatikz bola slovenská štvorčlenná hip-hopová hudobná skupina, ktorá vznikla v apríli 2006. Jej členmi sú Radikal (na začiatku Idea Ghostwriter, neskôr lil Idea), Stopercent, DJ Yaksha a Masif.
História.
Skupina sa uviedla v novembri 2006 štúdiovým demom "Veni Vidi Vici".
Dramatikz sú známi svojou koncertnou aktivitou - odohrali množstvo koncertov na Slovensku aj v Česku a nechýbali ani na všetkých väčších letných festivaloch. Vystupovali aj na najväčšom nemeckom festivale Rheinkulture v Bonne. 
V roku 2007 skupina vydáva pod vydavateľstvom Vietnam-Potter records svoj prvý mixtape pod názvom "Drzee tejp" (1000 predaných nosičov). Následne absolvovali turné po 8 slovenských mestách pod názvom "Drzee ty nikdy tour".
Výsledok doby

Výsledok doby je debutový štúdiový album slovenskej hip-hopovej skupiny Dramatikz, ktorý v roku 2009 vydalo hudobné vydavateľstvo Sony Music
Robert Nebřenský

Robert Nebřenský (* 8. február 1964, Praha) je český herec, textár a gitarista. Od roku 1986 do roku 2002 účinkoval v hudobnej skupine Vltava.
Robert Nebřenský je dobre známy návštevníkom Divadla Sklep, v ktorom účinkuje od roku 1990.
Jaffovia

Jaffovia sú fiktívnou rasou vo vedecko-fantastickom seriáli "Hviezdna brána". Predstavitelia zotročovaného, bezprávneho národa v moci Goa’uldov. Počas seriálu sa vymanili spod vplyvu a vytvorili vlastné politické zriadenie.
Sú pôvodom ľudia, pozmenení Goa’uldmi pre ich vlastné potreby. Poskytujú im hostiteľské telo, v ktorom sa vyvíja goa’uldí zárodok (symbiont), bez ktorého Jaffa neprežije. Jaffom bola geneticky predĺžena dĺžka života a zvýšená fyzická sila, aby mohli slúžiť aj v goa’uldských armádach.
Zoznam kozmických agentúr

Toto je zoznam kozmických agentúr, sú v ňom uvedené všetky hlavné kozmické agentúry.
Premier League (snooker)

Premier League Snooker je profesionálny snookrový turnaj, ktorý sa poriada od roku 1987. Zvyčajne sa hrá od septembra do decembra tabuľkovým formátom, pričom každý týždeň sa koná v inom meste. Je to síce iba pozvánkový turnaj, ale účasť v ňom uvíta každý hráč, pretože je to veľmi prestížny turnaj s výborným finančným ohodnotením.
Formát hry.
Hráči do Premier League sú obvykle vyberaní z top 10. Do nasledujúceho ročníka je automaticky vybraný minuloročný víťaz a hráč, ktorý vyhral Championship League. Každý hráč hrá s každým jeden 6-framový zápas. Teda na rozdiel od ostatných turnajov je tu možné dosiahnuť remízu. Za víťazstvo hráč dostáva 2 body a za remízu 1 bod. Tieto body sa započítavajú do turnajovej tabuľky, z ktorej nakoniec 4 hráči s najviac bodmi postúpia do turnajového pavúka.
Ďalším rozdielom oproti ostatným turnajom je, že hráči majú vymedzený čas - 25 sekúnd na jeden strk. Čas začne hráčovi plynúť od okamihu, kedy sa všetky gule zastavia po predchádzajúcom strku. Ak hráč nestihne svoj strk odohrať v tomto časovom intervale, súperovi je udelených 5 bodov. Každý hráč dostane na začiatku zápasu 5 time-outov, ktoré keď využije, má na strk koľko času chce. Môže však použiť iba 3 time-outy v jednom frame.
Titan II GLV

Titan II GLV bola americká nosná raketa odvodená z medzikontinentálnej balistickej rakety LGM-25 Titan II. Raketa bola používaná výhradne NASA v programe Gemini. Celkom bolo v rokoch 1964 až 1968 vypustených 12 rakiet, dve bez posádky a desať s posádkou. Všetky štarty sa konali na odpaľovacej rampe 19 na Cape Canaveral. 
Raketa bola, rovnako ako jej vojenský variant, dvojstupňová. Prvý stupeň poháňali dva motory AEROJET LR-87-7 spaľujúce Aerozín-50 a oxid dusičitý (N2O2). Druhý stupeň disponoval jedným motorom LR-91-7, ktorý taktiež spaľoval aerozín a oxid dusičitý. Obidva motory boli pre potreby programu Gemini modifikované pre použitie aerozínu 50 ako paliva, verzie motorov pre LGM-25 používali asymetrický dimetylhydrazín. 
Kvôli certifikácii pre misie s posádkou boli rakety vybavené niekoľkými systémami, ktoré mali zabezpečiť bezproblémový chod a bezpečie posádky. Bol nainštalovaný systém detekcie porúch, ktorý bol prepojený s kabínou posádky a informoval tak astronautov o stave rakety a zvyšoval schopnosť reakcie v prípade núdze. Dôležité systémy, ako systém riadenia letu, boli zdvojené aby sa minimalizovala možnosť zlyhania. Druhý stupeň bol upravený, aby naň bolo možné pripojiť kabínu Gemini a ďalej zoň boli odmontované pomocné a spätné motory. Rádiový usmerňovací systém používaný na LGM-25 bol nahradený novým inerciálnym. Ďalšie zmeny boli vykonané na hydraulickom a elektrickom systéme a monitorovacom zariadení. Na prestavbu rakiet dohliadalo Air Force Systems Command.
Vladimir Igorevič Arnoľd

Vladimir Igorevič Arnoľd (rus. Владимир Игоревич Арнольд) (* 12. jún 1937, Odesa, Ukrajina, vtedy Ukrajinská SSR, ZSSR – † 3. jún 2010, Paríž, Francúzsko) bol ruský matematik. 
Je známy ako spoluautor tzv. Kolmogorovovej-Arnoľdovej-Moserovej vety o stabilite integrovateľných hamiltonovských systémov. Významne tiež prispel v oblastiach dynamických systémov, teórie katastrof, topológie, algebraickej geometrie, klasickej mechaniky, či teórie singularít. Ešte ako študent Andreja Nikolajeviča Kolmogorova objavil riešenie trinásteho Hilbertovho problému. V roku 2001 dostal Wolfovu cenu za matematiku.
Premier League Snooker 2009

2009 PartyCasino.com Premier League Snooker sa hrala od 3. septembra do 29. novembra 2009.
Shaun Murphy vo finále porazil obhajujúceho šampióna Ronnieho O'Sullivana 7-3.
Zápasy.
3. september - Penrith Leisure Centre, Penrith, Cumbria 
17. september - Malvern Theatre, Great Malvern, Worcs 
24. september - Southampton Guildhall, Hampshire 
1. október - Charter Hall, Colchester, Essex 
15. október - Aberdeen Exhibition and Conference Centre
22. október - Grimsby Auditorium, Lincolnshire
29. október - Preston Guild Hall, Lancashire
5. november - Riverside Leisure Centre, Exeter, Devon 
12. november - Hutton Moor LC, Weston-Super-Mare, Somerset 
19. november - Venue Cymru, Llandudno, Wales
Saharon Šelach

Saharon Šelach (hebr. שהרן שלח; ang. "Saharon Shelah") (* 3. júl 1945, Jeruzalem, Izrael, vtedy Britský mandát Palestína) je izraelský matematik. Zaoberá sa predovšetkým matematickou logikou, teóriou modelov a axiomatickou teóriou množín. Je nositeľom viacerých vedeckých ocenení, v roku 2001 dostal Wolfovu cenu za matematiku.
DeviantArt

DeviantArt (oficiálne písané ako deviantART; v skrátenej verzii ako dA) je celosvetová internetová komunita, v ktorej jej členovia prezentujú svoje umelecké diela rozličných smerov a štýlov. 
Portál tejto komunity prvýkrát spustili 7. augusta 2000 jej členovia Scott Jarkoff, Matthew Stephens, Angelo Sotira a ďalší. Akciová spoločnosť DeviantArt, Inc. má v súčasnosti sídlo v hollywoodskej časti Los Angeles (Kalifornia, Spojené štáty). Oficiálnym maskotom portálu a komunity je zelenosivá robotická postavička pomenovaná ako „Fella“.
V októbri 2009 mala táto komunita napočítaných viac ako 11 miliónov registrovaných členov. V tomto období na tento internetový portál členovia nahrali viac ako 100 miliónov svojich diel. Denne do galérií portálu pribudne okolo 100 000 rôznych autorských výtvorov. V roku 2008 americká služba Compete.com, ktorá sa zaoberá štatistikami webového priestoru napočítala doméne "deviantart.com" návštevnosť viac ako 36 miliónov návštevníkov. Možnosť prihlásenia do komunity deviantArt je voľná. Medzi jej členmi sa nachádza široká škála amatérskych ale aj profesionálnych umelcov rôznych foriem: digitálne umenie (kreslené na tabletoch, ale aj renderovanú 3D grafiku, fotomanipulácie...), animácie (flash, gif...), krátke filmové trailery, reprodukcie tradičného umenia (kresba, grafika, maľba, sochárske diela...), literárne žánre (poviedky, básne...), ale aj originálne návrhy vzhľadu programov (tzv. "skiny") a štýlov vzhľadu operačných systémov. Pre výtvarníkov sa sú na serveri k dispozícii rôzne "tutoriály", ktoré vysvetľujú postupy výtvarných techník, ale aj hotové sady štetcov, tvarov a pozadí pre prácu vo výtvarných softvéroch, najčastejšie pre verzie programu Adobe Photoshop. Členovia komunity sa združujú podľa štýlov, výtvarného zamerania, ale sú združení aj podľa národnej, alebo rasovej príslušnosti. Môžu komunikovať cez väčšinu v súčasnosti používaných spôsobov internetovej komunikácie: priame príspevky do portálu, články na osobnej stránke, odkazy, komentáre, fóra, chaty, súkromné správy...
Vo všeobecných podmienkach portálu je určené, že nahrávané výtvory nie sú voľne použiteľnými dielami. Všetky vystavované (tzv.) „"submitted deviations"“ sú pod ochranou amerického autorského práva, a nesmú byť ďalej rozširované. V určitých prípadoch, s výslovným súhlasom, prípadne upresnením pravidiel od pôvodného autora môžu byť použité niektoré zdrojové súbory. Väčšinou sú prezentované iba v rámci komunity s odkazom na použité zdroje, t. j. stránku autora a originálu (patriacemu ku kategórii "resouces", "stock photography"...). Na prezentáciu mimo komunity deviantArt je potrebný osobitný súhlas. Súčasťou komunity je obchod s umením, v ktorom môžu členovia svoje diela ponúknuť za províziu v závislosti od stupňa (platené, neplatené...) členstva. V "shope" sa dajú objednať vytlačené na rôznych formátoch papierových obrázkov, na podložkách pre myši, hrnčekoch, magnetoch na chladničky a pod... k dispozícii sú aj oblečenia s logami a motívmi portálu, tzv. "DeviantWear".
Championship League (snooker)

Championship League snooker je profesionálny snookrový turnaj. Je to pozvánkový turnaj, na ktorom sa zúčastňujú väčšinou hráči z top 20. Championship League je kvalifikáciou do Premier League.
Championship League 2008

2008 Championship League sa hrala od 25. februára do 15. mája 2008. Víťaz tohto turnaja - Joe Perry dostal miesto v Premier League Snooker 2008.
Skupina 1.
Hralo sa 25. a 26. januára 2008. Ryan Day bol prvým hráčom, ktorý sa kvalifikoval do víťaznej skupiny. 
Skupina 2.
Hralo sa 27. a 28. januára 2008. Ken Doherty bol druhým hráčom, ktorý sa kvalifikoval do víťaznej skupiny. 
Skupina 3.
Hralo sa 10. a 11. marca 2008. Anthony Hamilton bol tretím hráčom, ktorý sa kvalifikoval do víťaznej skupiny.
Skupina 4.
Hralo sa 12. a 13. marca 2008. Shaun Murphy bol štvrtým hráčom, ktorý sa kvalifikoval do víťaznej skupiny.
Skupina 5.
Hralo sa 14. a 15. apríla 2008. Joe Perry bol piatym hráčom, ktorý sa kvalifikoval do víťaznej skupiny.
Skupina 6.
Hralo sa 16. a 17. apríla 2008. Mark Selby bol šiedtym hráčom, ktorý sa kvalifikoval do víťaznej skupiny.
Skupina 7.
Hralo sa 12. a 13. mája 2008. Mark King bol posledným hráčom, ktorý sa kvalifikoval do víťaznej skupiny.
Víťazná skupina.
Hralo sa 14. a 15. mája 2008. Joe Perry sa kvalifikoval do Premier League.
Kristadelfiáni

Kristadelfiáni alebo Bratia v Kristovi je kresťanské hnutie založené v polovici 19. storočia v Spojených štátoch. Počet ich stúpencov sa odhaduje na 50 000 v 120 krajinách sveta.
Kristadelfiánov založil v roku 1848 anglický lekár John Thomas v Richmonde v štáte Virgínia. Počas návštevy Anglicka v roku 1849 vydal svoje hlavné dielo Nádej Izraela (v orig. Elpis Israel). Nezastával žiadnu formálnu pozíciu v nejakej cirkvi – jeho vplyv bol len prostredníctvom svojho písania. Ďalším výrazným spisovateľ bol škótsky novinár Robert Roberts. Jeho kniha Kresťanstvo na scestie patrí rovnako ako Thomasova kniha k hlavným textom cirkvi. Od čias svojho založenia získali veľa stúpencov najmä v Amerike a Spojenom kráľovstve. Okrem týchto dvoch kníh publikovali ďalší členovia veľa iných kníh, brožúr i časopisov. Thomas aj Roberts sú považovaní za zdatných interpretov – nie za prorokov.
Kristadelfiáni našli jadro svojho učenia už v 16. storočia, rovnako ako sociniáni, v Poľsku.
Externé odkazy.
Kristadelfiáni v Prahe
Základy Biblie
Nard pravý

Nard pravý alebo nardovník jatamanský (ľudovo himalájska valeriána, indiánska valeriána; lat. "Nardostachys jatamansi" alebo "Nardostachys grandiflora") je ázijská liečivá rastlina z čeľade zemolezovité.
Horská chata (rozlišovacia stránka)

Horská chata môže byť:
Zdeněk Fierlinger

Zdeněk Fierlinger (* 11. júl 1891, Olomouc – † 2. máj 1976, Praha) bol český politik, vysoký sociálno-demokratický a neskôr komunistický funkcionár, československý premiér v rokoch 1944–1946 (najskôr počas dočasného štátneho zriadenia, neskôr i v oslobodenom Československu). Jeho meno je spájané predovšetkým s podpísom československo-sovietskej zmluvy a so zradou svojej Československej sociálnej demokracie a jej „zlúčením" s KSČ po komunistickom prevrate v roku 1948.
Pôvod a počiatok kariéry.
Zdeněk Fierlinger pochádzal zo stredostavovskej rodiny, otec bol stredoškolským profesorom v Olomouci. Vyštudoval gymnázium. Prvá svetová vojna ho zastihla v Rusku, kde vstúpil ako dôstojník do česko-slovenských légií. Okrem iného sa zúčastnil napríklad bitky pri Zborove.
Po vojne sa Fierlinger vrátil do Československa a vstúpil do diplomatických služieb prvej Československej republiky. Bol postupne vyslancom v Holandsku, Rumunsku, USA, Švajčiarsku a Rakúsku. V tomto období bol blízkym priateľom a spolupracovníkom Edvarda Beneša. V roku 1924 vstúpil do sociálno-demokratickej strany.
Pôsobenie v ZSSR.
Od roku 1937 do roku 1945 zastával Fierlinger post vyslanca (a neskôr veľvyslanca) v ZSSR. Prevláda názor, že už skôr v tridsiatych rokoch sa stal agentom sovietskej tajnej služby NKVD. Počas svojho „moskovského obdobia" bol Fierlinger veľmi blízky exilovému vedeniu KSČ na čele s Klementom Gottwaldom, ktoré mu úplne dôverovalo. To sa prejavilo napríklad v roku 1943, keď komunisti spolu s Fierlingerom „pripravili" podpísanie československo-sovietskej mierovej zmluvy Edvardom Benešom (Zmluva o priateľstve, vzájomnej pomoci a povojnovej spolupráci medzi Československou republikou a Zväzom sovietskych socialistických republík).
Koniec vojny a nástup komunistov k moci.
Tesne pred koncom vojny (apríl 1945) sa stal Fierlinger v exile predsedom československej vlády a zostal ním i po návrate do Československa až do volieb v roku 1946. Zároveň sa stáva vodcom „ľavého krídla" sociálnej demokracie, ktoré usiluje o čo najtesnejšiu spoluprácu s KSČ.
V rokoch 1946–1947 bol predsedom ČSSD. V novembri 1947 bol z predsedníctva vylúčený. Po komunistickom prevrate vo februári 1948 bol Fierlinger hlavným iniciátorom „zlúčenia" sociálnych demokratov s komunistami – fakticky však skôr likvidáciou sociálnou demokracie a prevedenia časti strany do KSČ. Odmenou mu bolo ešte v roku 1948 miesto v Ústrednom výbore KSČ.
Zdeněk Fierlinger neskôr pôsobil ako podpredseda vlády (1948–1953), predseda Národného zhromaždenia (1953–1964) a minister poverený riadením Štátneho úradu pre veci cirkevné (1951-1953). Až do roku 1966 (do svojich 75 rokov) bol členom Predsedníctva Ústredného výboru KSČ. V roku 1968 vystupoval proti pokusom o obnovenie sociálno-demokratickej strany v Československu. Pôsobil okrem iného v rámci Zväzu československo-sovietskeho priateľstva a jedna z jeho posledných verejných „akcií“ bola, že po okupácii v roku 1968 viedol jeho delegáciu na sovietske veľvyslanectvo s „údajne“ protestnou nótou.
István Kiszely

István Kiszely môže byť:
Did It Again (pieseň Shakiry)

„Did It Again“ je druhý singel kolumbijskej speváčky Shakiry z albumu "She Wolf". Oficiálne vyšiel 16. oktobra 2009. Pieseň má aj španielsku verziu s názvom „Lo Hecho Está Hecho“. 
Videoklip.
Video režírovala Sophie Mullerová . Natáčalo sa 17. a 18. septembra 2009 v Los Angeles. Video oficiálne vyšlo 30. októbra 2009. Na začiatku videa je Shakira v saune so svojimi priateľkami. Vo videu predvádza Shakira posteľnú gymnastiku s mladým mužom. Vystupujú v ňom tiež Korejské ženy , ktoré bijú na bubny. Na koniec videa Shakira tancuje v hale , osvetlenej lúčmi svetla. V zremixovanej verzii so spevákom Kid Cudom vystupuje Kid v rovnakej hale ako Shakira.
Umiestnenie v hitparádach.
Pieseň sa dostala až na vrchol U.S. Billboard Latin Pop Songs a U.S. Billboard Dance/Club Play Songs. Po tom čo Shakira odspievala pieseň v sútaži "X Factor" sa v Oficialnej Britskej Hitparade vyšplhala z 135. miesta až na 26. miesto. 
Kritika.
Kritici označili túto skladbu ako briliantovú, teda oveľa lepšiu ako skladbu „She Wolf“. 
Propagácia.
Shakira odspievala túto pieseň aj MTV European Music Awards 5.Novembra 2009 v Berlíne a tiež v Britskej súťaži talentov "X Factor".
Drienovská jaskyňa

Drienovská jaskyňa je výverová riečna jaskyňa, ktorá sa nachádza v Jasovskej planiny Národného parku Slovenský kras v katastrálnom území obce Drienovec v okrese Košice - okolie v Košickom kraji. Južne od jaskyne sa nachádzajú Drienovské kúpele.
V roku 1995 bola spolu s ďalšími jaskyňami zapísaná na zoznam Svetového dedičstva UNESCO pod spoločným názvom jaskyne Slovenského krasu a Aggteleckého krasu. Od roku 1996 je národnou prírodnou pamiatkou.
Dĺžka jaskyne je a výškový rozdiel predstavuje . Jaskyňa bola vytvorená v druhohorných strednotriasových vápencoch silického príkrovu. Výzdobu tvoria unikátne monokryštály kalcitu a kôry kryštalického sadrovca. Tok v jaskyni vytvára podzemné jazerá a malé vodopády.
S Jasovskou jaskyňou tvorí vo východnej časti Slovenského krasu komplexné zimovisko netopierov. Zistilo sa až 13 druhov. Najčastejšie sa vyskytuje podkovár južný ("Rhinolophus euryale"), podkovár veľký ("Rhinolophus ferrumequinum"), netopier obyčajný ("Myotis myotis") a večernica malá ("Pipistrellus pipistrellus"). Údajne bola jaskyňa objavená v druhej polovici 19. storočia. Ďalší výskum prebiehal v osemdesiatych rokoch 20. storočia. Našli sa aj archeologické nálezy bukovohorskej a pilinskej kultúry.
Did It Again

Did It Again môže byť:
Pozri aj.
Oops I did it Again-Britney Spears r.2000
Javorina (sedlo)

Javorina () je horské sedlo v hlavnom hrebeni Lúčanskej Malej Fatry. V blízkosti stojí pamätník, pripomínajúci tuhé boje v okolí počas SNP. Je dôležitou križovatkou turistických chodníkov a lokalitou prechádza Medzinárodná diaľková turistická trasa E3.
Poloha.
Sedlo sa nachádza v centrálnej časti Malej Fatry, v geomorfologickom podcelku Lúčanská Malá Fatra a jej časti Lúčanské Veterné hole. Nevýrazné sedlo oddeľuje severne situovaný Polom () a južne ležiacu Rázsošnú (), cez ktorú pokračuje hlavný hrebeň na Krížavu. Krátkou odbočkou sa dá z rázcestia v sedle dostať k pamätníku na vrchu Polom (), odkiaľ sú výhľady na západ až severovýchod.
Územie patrí do Žilinského kraja, okresu Žilina a sedlom vedie hranica katastrálnych území obcí Stráňavy a Strečno. Západne sa zvažujúce časti odvodňuje Stráňavský potok, voda z východných svahov odteká potokom Javorina do rieky Váh.
Ejina

Ejina (menej presne "Egina", transliterácia "Aigina") resp. v staroveku Aigina resp. lat. Aegina môže byť:
Aigina resp. lat. Aegina je nymfa v gréckej mytológii, pozri Aigina (nymfa)
Aegina je planétka, pozri 91 Aegina
Eagle Medallion

Eagle Medallion alebo Renault Medallion bola severoamerická rebadžovaná a upravená verzia francúzskeho osobného automobilu Renault 21. Obe autá boli založené na rovnakej platforme, odlišovali sa vo vlastnostiach, hnacími jednotkami, čelným dizajnom a kozmetickými úpravami. Po tom, ako bol model uvedený v Severnej Amerike, Renault predal svoj americký podnik spoločnosti Chrysler.
Cubicon

Cubicon je polyfunkčný komplex v Bratislave v katastrálnom území mestskej časti Karlova Ves v okrese Bratislava IV, v Mlynskej doline.
Ukončenie stavby bolo v roku 2009. Skladá sa z dvoch častí – obchodné centrum a obytná časť s 375 bytmi.
Súčasťou komplexu Cubicon je podzemná garáž s približne 290 parkovacími miestami a vonkajšie parkovisko s 250 státiami.
Nákupná galéria má rozlohu , z toho obchodných plôch, určených pre stravovanie, pre administratívu a pre šport, fitnes a oddych. Podzemné garáže majú .
Max Ernst

Max Ernst (* 2. apríl 1891, Brühl, Nemecko - † 1. apríl 1976, Paríž, Francúzsko) bol nemecký maliar, grafik a sochár, predstaviteľ dadaizmu, neskôr surrealista.
Začiatky jeho tvorby sú spojené s dadaizmom, napr. jeho prvé koláže a diela vytvorené technikou frotáž. V roku 1922 odišiel do Paríža a začal tvoriť surrealisticky. Využíval frotáž a gratáž. Po vypuknutí druhej svetovej vojny bol uväznený, podarilo sa mu ujsť a usídlil sa v USA, kde sa ďalej venoval umeniu, hlavne sochárstvu. V roku 1953 sa opäť vrátil do Paríža. V tomto období maľoval hlavne krajinky, vrátil sa aj ku koláži a frotáži.
Zomrel v Paríži, deň pred svojimi 85. narodeninami.
Lesbos

Lesbos (po grécky Λέσβος – novogr. Lesvos, starogr. Lesbos; po turecky: "Midilli") je grécky ostrov v severovýchodnej časti Egejského mora. Patrí medzi Východoegejské ostrovy.
Patrí do rovnomenného okresu (Lesbos (okres)). So svojou rozlohou a dĺžkou pobrežia je tretím najväčším ostrovom Grécka a ôsmy najväčší ostrov Stredomoria. Tretina z odhadovaných 180 000 obyvateľov žije v hlavnom meste Mytilíni, nachádzajúcom sa na juhovýchode ostrova. Ďalšie väčšie mestá ostrova sú napr. Kalloni, Plomari, Molyvos či Petra (Lesbos).
Zoznam nákupných centier v Bratislave

Toto je zoznam nákupných centier v Bratislave.
Kastelorizo

Kastelorizo (gr. Καστελόριζο) alebo Mejisti (resp. v staroveku Megisté; gr. Μεγίστη), po taliansky "Castelrosso", je grécky ostrov. Je to najvýchodnejšie územie Grécka, geograficky sa zvykne uvádzať už do Anatólie, leží iba niekoľko kilometrov od pobrežia južnej Anatólie, blízko tureckého mesta Kaş, kam často chodia miestni Gréci. 
Leží na polceste medzi Rodos a Antalyou alebo, vo vzťahu ku gréckym ostrovom, medzi Rodos a Cyprom. Na ostrove žije už iba 430 obyvateľov, keďže väčšina sa vysťahovala do Atén alebo do zahraničia. Je súčasťou nomu Dodekanéz. 
Dejiny.
Hoci je ostrov Kastelorizo veľmi malý, má veľmi bohatú históriu. Nepretržite je osídlený od neolitu. Asi v 12. storočí pred Kr. sa na ostrove usadili dórski Gréci, ktorí sem prišli z ostrova Rodos. V staroveku sa ostrov nazýval Megisté (Μεγίστη). Ostrov podliehal Rodosu, ale v 4. storočí sa pravdepodobne osamostatnil, lebo razil vlastné mince. Neskôr ovládli Megisté Rimania a od roku 395 bol súčasťou Byzantskej ríše.&lt;br&gt;
V roku 1306 pripadol johanitom, ktorí ovládali aj Rodos. V tejto dobe zmenil meno na Kastelorizo, z talianskych slov "castello" (kaštieľ) a "rosso" (červený), teda Castellorosso, pogréčtene Kastelorizo. Od roku 1480 tu vládli Turci, ktorých však čoskoro vyhnali Benátčania. Turci sa ostrova znovu zmocnili až v roku 1659.
V 17. storočí obyvateľstvo Kasteloriza rapídne vzrástlo, preto sa mnoho obyvateľov vysťahovalo do pobrežných oblastí Anatólie, čím tu posilnili populáciu maloázijských Grékov. Obyvatelia Kasteloriza počas gréckej vojny za nezávislosť útočili svojimi loďami na turecké flotily, ku Grécku sa však pričlenili až roku 1947, keď získali nezávislosť od Talianov. Vtedy malo Kastelorizo asi 15 000 obyvateľov, ktorí sa počas storočia vysťahovali hlavne do Atén.
Kultúra.
Kastelorizo má bohatý folklór. Známy je bohato zdobený trblietavý ženský kroj. Obyvatelia sú veľmi pobožní a prísne dodržiavajú starobylé tradície, vychádzajúce ešte z byzantských a antických čias. Kastelorizo je známe aj svojimi ľudovými piesňami, najznámejšia z nich je určite pieseň "To kastro tis Aspropalias".
Ženská dvojhra na Australian Open 2010

Serena Williamsová obhájila titul po výhre 6–4, 3–6, 6–2 proti šampiónke z roku 2004 nenasadenej Belgičanke Justine Heninovej vo finále.
Podlhovastá debna

Podlhovastá debna () je hororová poviedka Edgara Allana Poea o dvoch starých priateľoch a záhadnej debne, ktorú jeden z nich prepravuje z Charlestonu ( Južná Karolína) do New Yorku.
Rozprávač sa má na poštovej lodi Independence, na ktorej kapitánom je pán Hardy, dopraviť do New Yorku. Na lodi bude okrem neho aj jeho starý priateľ, maliar, pán Wyatt. Deň odchodu je však odložený najskôr kvôli chorobe pani Wyattovej, potom vraj kvôli nepriaznivému počasiu. Rozprávač je zvedavý a jeho zvedavosť podnieti aj debna zvláštneho tvaru, ktorú si jeho priateľ berie so sebou na loď. Zaujíma sa o ňu o to viac, že každý si so sebou mohol vziať len to najnutnejšie a tiež sa mu zdá zvláštne, načo si jeho priateľ objednal o kajutu navyše. Zvedavý aj na novú ženu svojho priateľa, o ktorej Wyatt s nadšením rozprával. Teraz sa Wyatt však chová čudne a jeho žena nie je ani tak krásna, ako bola rozprávačom opísaná, a ani nepôsobí inteligentným dojmom. O to viac sa rozprávač zaujíma o truhlu, až nadobudne podozrenie že jeho priateľ si v nej preváža veľmi cenný obraz. Keď nevydrží a svoj tip Wyattovi prezradí, jeho priateľ sa len bláznivo a hystericky rozosmeje a chová sa čím ďalej divnejšie. Keď sa v noci strhne búrka, ktorá donúti cestujúcich nastúpiť do záchranných člnov, Wyatt sa silou mocou snaží debnu vziať na čln so sebou. Kapitán sa odmietne vrátiť na loď a tak tam Wyatt prepláva sám, pripúta sa k debne a s ňou sa tiež potopí. Rozprávač je správaním priateľa otrasený. Neskôr sa od kapitána dozvie, že truhla bola rakvou skutočnej ženy pána Wyatta, ktorá zomrela tesne pred odchodom a kapitán chcel pomôcť jej telo dopraviť k jej rodičom v New Yorku.
Nechtík lekársky

Nechtík lekársky ("Calendula officinalis" L.) je liečivá rastlina z čeľade astrovité pôvodom z juhu Európy. Pestuje sa ako letnička, používa sa na výsadbu na záhony a na rez.
Opis.
Je to bylina s bohato vetvenou byľou a podlhovastými listami. Dosahuje výšku asi 70 – . Kvety sú úbory až veľké a majú žltú alebo oranžovú farbu. Kvety sa na noc zatvárajú. Plody sú nažky so semenami kosákovitého tvaru. Rastlinám sa darí v priepustnej hlinito piesčitej pôde, dobre zásobenej živinami, na slnečnom mieste či v polotieni.
Pestovanie.
Táto letnička vyžaduje slnečné miesto a priestor, vyhovuje jej väčšina pôd, ale nie príliš premáčané. Rozmnožuje sa semenami 0,5 –  veľkými. Možnosť výsevu je na jar i v lete. Kvitne od jari až do neskorej jesene, súkvetie je úbor. Zber kvetov je odporučený pri otváraní úborov, listy najlepšie mladé. Nezbierajte žlté kvety, práve oranžová farba má vyššie percento účinných látok. Rastliny po odkvitnutí zrezané na asi nad zemou znovu zobrazia a vykvitnú.
She Wolf (album)

She Wolf (v preklade "Vlčica") je názov v poradí 11. a 3. anglicky spievaného albumu speváčky Shakiry. Album oficiálne vyšiel 12. októbra 2009 v Spojenom kráľovstve a 23. novembra 2009 v Spojených štátoch. Z albumu vyšla aj španielska verzia s názvom "Loba", ktorá obsahuje rovnaké piesne v inom poradí.
Zoznam skladieb.
Loba.
Album "Loba" je identický s albumom "She Wolf", len tri španielske verzie skladieb sa na tomto albume nachádzajú na začiatku.
Single.
Prvý singel s názvom „She Wolf“ vyšiel 6. júla 2009. Skladba bola nahratá aj v španielskej verzií s názvom „Loba“. K skladbe bolo nahraté aj video , ktoré režíroval Jake Nava. Video vyšlo 30. júla 2009. Singel sa dostal na vrchol U.S. Billboard Latin Songs a v najprestížnejšej americkej hitparáde U.S. Billboard Hot 100 sa umiestnil na 11. mieste.
Druhý singel s názvom „Did It Again“ vyšiel 16. októbra 2009 vo všetkých častiach sveta okrem Ameriky. Singel má aj španielsku verziu s názvom „Lo Hecho Está Hecho“.
Tretí singel z albumu s názvom „Give It Up to Me“, ktorý naspievala Shakira spoločne so spevákom Lil´ Waynom vyšiel 10. novembra 2009 len pre Ameriku. Pieseň produkoval spevák Timbaland. Pôvodne sa mala objaviť na jeho novom albume s názvom "Shock Value II", ale nakoniec sa ocitla len na špeciálnom vydaní albume "She Wolf" pre Ameriku.
Ďalší singel má vyjsť v Británii 5. apríla pod názvom „Gypsy“.
Tretí singel pre Ameriku má byť pieseň „Men In This Town“.
Albumové hitparády.
Album "She Wolf" sa dostal na vrchol argentínskej, írskej, mexickej a švajčiarskej albumovej hitparády. V oficiálnej európskej albumovej hitparáde sa album umiestnil na 2. mieste. Na rovnakú pozíciu sa dostal aj v oficiálnej španielskej hitparáde. V oficiálnej britskej hitparáde UK Album Chart sa album dostal na 4. miesto a v americkej U.S. Billboard 200 sa dostal na 15. miesto.
She Wolf

She Wolf môže byť:
Deskriptor (výpočtová technika)

Súborový deskriptor je v informatike abstraktný kľúč, ktorý pre POSIXové (t. j. unixové) operačné systémy slúži pre prístup k súboru. V terminológii Microsoft Windows a štandardnej knižnici programovacieho jazyka C je preferovaný názov "file handle", hoci technicky ide o iný objekt (pozri nižšie).
V POSIXe je deskriptor celé číslo, ktoré v jazyku C zodpovedá údajovému typu "int". V POSIXe existujú 3 štandardný deskriptory, ktoré má proces zvyčajne pri štarte otvorené (dedia sa po svojom rodičovi): "stdin", "stdout" a "stderr". Procesy bežiace na pozadí (tzv. démoni), tieto deskriptory zatvárajú, aby sa odpojili od terminálu a oznamujú správy o svojej činnosti zápisom do logu (zvyčajne textový súbor s daným formátom, v ktorom je každý záznam na samostatnom riadku).
Give It Up to Me

„Give It Up To Me“ je pieseň kolumbijskej speváčky Shakiry a rappera Lil´ Wayna z albumu "She Wolf". Pieseň produkoval spevák Timbaland. Táto skladba sa pôvodne mala objaviť na jeho novom albume s názvom "Shock Value II" ale napokon sa ocitla na bonusovej verzii Shakirinho albumu "She Wolf". Singel vyšiel 10.novembra 2009.
Video.
Video režírovala Sophie Mullerová. 20 sekundový náhľad videa sa na internete objavil 13. novembra. Dňa 16. novembra 2009 prostredníctvom Facebooku po krátkom interview Shakira uviedla svoje nové video. Shakira vo videu tancuje so skupinkou žien. Taktiež sa objaví v šatách s Americkým motívom ako socha slobody. Video sa dostalo na 1. miesto rebríčka U.S. Billboard Yahoo Videos.
Umiestnenie v hitparádach.
Tento singel sa umiestnil v najprestížnejšej Americkej hitparáde hranosti - "U.S. Billboard Hot 100" na 29. mieste. V rebríčku U.S. Billboard Digital Songs na 19. mieste a v hitparáde U.S. Billboard Pop Songs na 23. mieste.
Proteosyntéza

Proteosyntéza (iné názvy: syntéza bielkovín, syntéza proteínov) je proces tvorby bielkoviny. Môže to byť prirodzený proces v živých bunkách (nazývaný aj: biosyntéza bielkovín, biosyntéza proteínov alebo proteosyntéza/syntéza bielkovín/syntéza proteínov v užšom zmysle) alebo umelý (či čiastočne umelý) proces.
Biosyntéza bielkovín.
Proces vzniku bielkovín v bunke pozostáva z troch fáz: 
Názov "(bio)syntéza bielkovín/proteínov" či "proteosyntéza" sa v literatúre používa značne nejednotne: Niekedy sa ním označuje len translácia (t. j. bod 2), inokedy všetky tri vyššie uvedené fázy (t. j. body 1 – 3), alebo len prvé dve fázy (t. j. body 1 a 2), alebo len posledné dve fázy (t. j. body 2 a 3). Bez ohľadu na pomenovanie vlastný okamih vzniku bielkoviny každopádne nastáva na konci druhej fázy, teda na konci translácie.
Nasleduje opis translácie. O transkripcii a posttranslačných úpravách pozri články transkripcia (genetika) a posttranslačná úprava.
Translácia.
Proteosyntéza sa začína iniciačnou tRNA, teda tou, ktorá nesie metionín. Tá sa naviaže na malú ribozomálnu podjednotku a začne pomaly prechádzať molekulu mRNA od 5' konca. Hneď ako objaví iniciačnú sekvenciu AUG, naviaže sa a translácia začína. Na ďalšie sekvencie (kodóny) nasadajú ďalšie tRNA podľa komplementarity báz (systém kodón na mRNA – antikodón na tRNA). Každá tRNA má na opačnom konci aminokyselinu. Medzi prinesenými aminokyselinami vznikajú peptidové väzby. Za túto časť translácie – elongáciu – je zodpovedná najmä veľká ribozomálna podjednotka. Hneď ako zostáva už len kodón bez zmyslu (terminačný), proteosyntéza je ukončená a vzniknuté polypeptidové vlákno môže byť ďalej v bunke upravované na požadovanú bielkovinu.
Drsné endoplazmatické retikulum (s ribozómami) sa špecializuje na tvorbu transmembránových proteínov (rôzne iónové kanály alebo receptory) alebo bielkovín určených "na zabalenie", ktoré sa zabudujú dovnútra membrán (sekrečné granuly, lyzozómy). Naopak voľné ribozómy sa podieľajú predovšetkým na tvorbe cytoplazmatických bielkovín (enzýmy, atď.).
Umelá a poloumelá syntéza bielkovín.
Takáto syntéza môže mať tieto podoby:
Obchodné centrum Galéria (Lamač)

Obchodné centrum Galéria (skr. OC Galéria) je obchodné centrum v Bratislave na Lamačskej ceste.
Otvorené bolo pri hypermarkete Tesco Lamač 26. novembra 2008. Má rozlohu a v čase otvorenia obsahovalo 37 prevádzok a 800 parkovacích miest.
Obchodné centrum Galéria

Obchodné centrum Galéria môže byť:
Nokardióza

Nokardióza je infekčné, prevažne pľúcne ochorenie podobné aktinomykóze, ktoré sa môže prejaviť ako septikopyémia s rudimentárne granulomatóznou reakciou, najmä pri imunitných poruchách. Najčastejšie sú postihnuté mozog a koža.
Hrušovská jaskyňa

Hrušovská jaskyňa je významná fluviokrasiová jaskyňa výverového typu. Drénuje východnú časť Silickej planiny v Slovenskom krase. Vchod je situovaný na úpätí krasovej stráne východnej časti Silickej planiny v katastrálnom území obce Hrušov v okrese Rožňava. Je súčasťou prírodnej rezervácie Hrušovská lesostep južne od výrazného krasového vrchu Hradisko (historický názov Vár-domb; )
Objavená bola výkopom v deluviálnom plášti svahu planiny v roku 1978 v mieste povodňového výveru približne +6 m nad úrovňou stáleho krasového prameňa Eveteš (z maďarčiny: Evetes) významným rožňavským jaskyniarom Róbertom Borošom (Mutyurom). S odstupom niekoľkých hodín ju vyššie menovaný zároveň prvý raz spriechodnil a sčasti preskúmal spolu s ďalším významným rožňavským jaskyniarom Tomášom Lázárom, ktorý na jaskyniarskej schôdzi v Rožňave, kam vzrušený Boroš hneď po objave dorazil, ako jediný z ostatných prítomných Mutyurovi uveril. 
V roku 1996 sa jaskyňa stala národnou prírodnou pamiatkou. V roku 1995 sa spolu s ďalšími pamiatkami stala súčasťou Svetového dedičstva UNESCO pod názvom jaskyne Slovenského krasu a Aggteleckého krasu.
Jaskyňa vznikla vo wettersteinských vápencoch silicika v troch úrovniach. Dĺžka známych chodieb vytvorených podzemným vodným tokom dosahuje podľa najnovších meraní (2017) 1118 m. Názvoslovie objavených priestorov: Dóm Fundovaných, Rožňavská chodba, Mokrá chodba, plazivka, Ave Mária, Dóm SSS a Dóm optimizmu. Niektoré jaskynné dómy dosahujú výšku až 15 m. V jaskyni bolo jaskyniarskou lezeckou technikou preskúmaných aj viacero komínov. Z jaskyne vyviera tok Eveteš. Cenná je unikátna výzdoba monokryštálov kalcitu, heliktity a výrastlice kalcitových kryštálov.
Bol zistený výskyt štyroch druhov zimujúcich netopierov, najmä podkovár veľký ("Rhinolophus ferrumequinum"), raritne podkovár južný ("Rhinolophus euryale"). Z bezstavovcov sa v jaskyni vyskytuje endemická forma jaskynného chrobáka "Duvalius bokori gellidus", nachádzajúca sa len v Silickej planiny Slovenského krasu.
Národný park Noel Kempff Mercado

Národný park Noel Kempff Mercado je chránené územie v Bolívii v departmente Santa Cruz na hraniciach s Brazíliou. Je súčasťou Svetového dedičstva UNESCO.
Územie patrí medzi biologicky najviac diverzné územia na svete s obrovským množstvom fauny a flóry. Chráni päť hlavných území, amazónsky dažďový prales, galériový les, zmiešaný tropický les, záplavovú savanu a step Cerrado.